cyanic-selkie/wikianc huggingface dataset:
பாராமதி
போக்குவரத்து
பாராமதி நகரம் மாவட்டத் தலைமையிடமான புனே பெருநகரத்திலிருந்து 100 கிலோ மீட்டர் தொலைவில் உள்ளது. பாராமதி தொடருந்து நிலையத்திலிருந்து புனே மற்றும் தௌந்து நகரங்களுக்கு நாள் ஒன்றுக்கு 4 பயணியர் வண்டிகள் மட்டும் இயக்கப்படுகிறது.
மேற்கோள்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:புனே மாவட்டம்
பூவை கலியாணசுந்தர முதலியார்
இளமையும் கல்வியும்
பூவை கலியாணசுந்தர முதலியார் அண்ணாசுவாமி-உண்ணாமுலை ஆகியோர்க்கு 1854 ஆம் ஆண்டு,மே மாதம் 5 ஆம் நாளில் பிறந்தார். பூவிருந்தவல்லியில் தொடக்கக் கல்வியை முடித்தார். 1869 இல் சென்னை பச்சையப்பன் பாடசாலையில் தமிழும் ஆங்கிலமும் கற்றார். சைவ சித்தாந்தத்தை இராமலிங்கத் தம்பிரானிடம் பயின்றார். 1875 முதல் செங்கல்பட்டு மிஷன் பாடசாலையில் பயின்றார். அங்கு பேறை ஜெகந்நாதப் பிள்ளையிடம் தமிழ் இலக்கணங்கள் கற்றார்.
இதழ்ப்பணியும், நூற்பணியும்
சித்தாந்தம் எனும் இதழின் ஆசிரியராகப் பொறுப்பேற்று, அவ்விதழில் சித்தாந்தச் சாத்திரக் கருத்துகள் பலவற்றை எளிய நடையில் எழுதினார். சென்னையில் மெய்கண்ட சந்தானசபை என்ற சபையை நிறுவி, அதன்வழி நூல்நிலையம் ஒன்றை அமைத்தார். நூற்றுக்கும் மேற்பட்ட நூல்கள் எழுதிய இவர் அச்சிட்ட நூல்கள் 96. இந்து தேச சரித்திரத்தையும், இந்திய பீனல்கோடு சட்டத்தையும் முறையே 700, 500 விருத்தங்களால் பாடி, பரத கண்ட இதிகாசம், நீதி சாகரம் எனப் பெயரிட்டார். முதலான பல நூல்கள் இயற்றியுள்ளார்.
இறப்பு
வாழ்வின் இறுதியில், காஞ்சிபுரம் ஞானப்பிரகாச சுவாமிகளிடம் துறவு மேற்கொண்டு, கலியாணசுந்தர யதீந்தரர் என்ற பெயருடன் துறவியாக வாழ்ந்தார்.1918 ஆம் ஆண்டு இறந்தார்.
உசாத்துணை
பகுப்பு:தமிழ் எழுத்தாளர்கள் பகுப்பு:1854 பிறப்புகள் பகுப்பு:1918 இறப்புகள் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
சி. எஸ். ஐ. ஜெயராஜ் அன்னபாக்கியம் கல்லூரி
சிஎஸ்ஐ ஜெயராஜ் அன்னபாக்கியம் கல்லூரி (C.S.I Jayaraj Annapackiam College) என்பது தமிழ்நாட்டின், திருநெல்வேலி மாவட்டம், நல்லூரில் அமைந்துள்ள ஒரு கல்லூரி ஆகும். இது 1998 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:திருநெல்வேலி மாவட்டத்திலுள்ள தனியார் கலைக் கல்லூரிகள்
டும் டும் டும்
டும் டும் டும் (Dumm Dumm Dumm) ஆம் ஆண்டு வெளிவந்த 2001 தமிழ்த் திரைப்படமாகும். அழகம் பெருமாள் இயக்கத்தில் வெளிவந்த இத்திரைப்படத்தில் மாதவன், ஜோதிகா, விவேக் மற்றும் பலர் நடித்திருந்தனர்.
கதை
நகரவாசியான ஆதி (மாதவன்) தனது பெற்றோர்களுக்கு நலமில்லை என்ற பொய்யான காரணத்தைக் காட்டி அவனின் பெற்றோர்கள் தங்கியிருக்கும் ஊருக்கு அழைக்கப்படுகின்றான். பதற்றுடன் வரும் அவனும் பின்னர் தனக்கு பெண் பார்த்து வைத்திருப்பதைத் தெரிவிப்பதற்காகவே இவ்வாறு அழைக்கப்பட்டேன் என்பதனையும் தெரிந்து கொள்கின்றான். கிராமத்துப் பெண்ணான கங்கா (ஜோதிகா) மற்றும் ஆதி இருவரும் ஆரம்பத்தில் திருமணம் செய்வதற்கு மறுக்கின்றனர். பின்னர் இருவரும் காதலிக்கின்றனர்.
மேற்கோள்
பகுப்பு:2001 தமிழ்த் திரைப்படங்கள்‎ பகுப்பு:விவேக் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:மாதவன் நடித்த தமிழ்த் திரைப்படங்கள் பகுப்பு:ஜோதிகா நடித்த திரைப்படங்கள் பகுப்பு:கார்த்திக் ராஜா இசையமைத்த திரைப்படங்கள்
பருமிய மொழி
பகுப்பு:திபேத்திய-பருமிய மொழிகள் பகுப்பு:சீன-திபெத்திய மொழிகள்
தை பொறந்தாச்சு
தை பொறந்தாச்சு2000 இல் வெளிவந்த தமிழ்த் திரைப்படமாகும். பிரபு,கார்த்திக் நடித்த இப்படத்தை ஆர். கே. கலைமணி இயக்கினார்.
ராஜபுதன ஓவியப் பாணி
ராஜபுதன ஓவியப் பாணி என்பது, இந்தியாவின் ராஜபுதனப் பகுதியில் உருவாகி வளர்ந்த ஒரு ஓவியப் பாணியாகும். இது 18 ஆம் நூற்றாண்டில் ராஜபுதனத்து அரசவைகளில் பெரும் செல்வாக்குடன் திகழ்ந்தது. ஒவ்வொரு ராஜபுதன அரசுக் காலத்திலும், பாணிகள் சிறிதளவு வேறுபட்டிருந்த போதிலும், சில பொது அம்சங்களை இவை கொண்டிருந்தன.
ராஜபுதன ஓவியங்கள், இராமாயணம், மகாபாரதம் போன்ற இதிகாசங்கள் சார்ந்த நிகழ்வுகள், கண்ணனுடைய வாழ்க்கை, அழகிய நிலத்தோற்றங்கள், மனிதர் போன்ற இன்னோரன்ன கருப்பொருட்களைக் கொண்டவையாக விளங்குகின்றன. இவ்வகை ஓவியங்களுக்குப் பெரிதும் விரும்பப்பட்ட ஊடகமாக சிற்றோவியங்கள் (Miniature) விளங்கின. இவை, பல நூல்களின் கையெழுத்துப் பிரதிகளிலும் காணப்படுகின்றன. அரண்மனை, கோட்டை ஆகியவற்றின் சுவர்களிலும் கூட இவ்வகை ஓவியங்கள் வரையப்பட்டுள்ளன.
இவ்வோவியங்களில் பயன்படுத்தப்பட்ட நிறங்கள், கனிமங்கள், தாவரங்கள், சிப்பி ஓடுகள் போன்றவற்றிலிருந்து பெறப்பட்டன. சில சமயங்களில், பெறுமதியான கற்கள், பொன், வெள்ளி போன்ற உலோகங்களும் இவ்வகை ஓவியங்களில் பயன்பட்டுள்ளன. இவ்வகை ஓவியங்களுக்கான நிறங்களை ஆக்குவது நீண்ட வழிமுறைகளைக் கொண்டது. சில நிறங்களை ஆக்குவதற்குப் பல வாரங்கள் ஆகக்கூடும். மிக மெல்லிய தூரிகைகளையே பெரிதும் பயன்படுத்துகிறார்கள்.
இவற்றையும் பார்க்கவும்
பகுப்பு:இந்திய ஓவியப் பாணிகள்
ஜமதக்கினி
இளமை
பிருகுவின் வழித்தோன்றலான சமதக்கினி முனிவர், ரிசிக முனிவருக்கும், மன்னர் காதியின் மகள் சத்தியவதிக்கும் பிறந்தவர். சமதக்கினி என்பதற்கு நெருப்பு என பொருள்படும். வேதமனைத்தும் கற்ற சமதக்கினி, பிரசினசித்து என்ற சூரிய குல மன்னர் மகளான ரேணுகாவை மணந்து, வசு, விசுவா வசு, பிருகத்யானு, பிருத்வான்கண்வர் மற்றும் பரசுராமர் ஆகிய ஐந்து குழந்தைகளின் தந்தையானார்.
ரேணுகாவை கொல்லுதல்
ரேணுகா தன் பதிபக்தியின் மேன்மையால், நாள்தோறும் பச்சைக் களிமண் பானையில் ஆற்று நீரை எடுத்து வருவாள்.
ஒரு நாள் ஆற்றுக்குச் சென்று களிமண் பானையில் நீர் எடுக்கையில், வானத்தில் தேரில் ஏறி வந்த அழகிய கந்தவர்களைக் கண்டு சில நொடிப் பொழுது வரை மயங்கினாள். இதனால் அவளது கற்புக்குக் களங்கம் ஏற்பட்டதால், பச்சைக் களிமண் உடைந்தது. எனவே வீட்டிற்கு திரும்பாமல் ஆற்றங்கரையிலே சமதக்கினி முனிவரின் வருகைக்காகக் காத்திருந்தாள்.
ஆற்றங்கரையில் நடந்த நிகழ்வுகளை ஞானக்கண்ணால் உணர்ந்து, கோபமுற்ற சமதக்கினி முனிவர், ரேணுகாவை வெட்டிக் கொல்ல தன் மூத்த மகன்களுக்கு ஆணையிட்டார். அவர்கள் மறுக்கவே, அவர்களைக் கல்லாகப் போகும்படி சபித்தார். தன் கடைசி மகன் பரசுராமர் முன்வந்து, தந்தையின் ஆணைக்கிணங்க, தனது தாயைக் கோடாரியால் வெட்டித் தலையைத் துண்டித்தார்.
பின்னர் அமைதியடைந்த சமதக்கினி, பரசுராமருக்கு வழங்கிய வரங்களின் படி ரேணுகாவின் துண்டிக்கப்பட்ட தலை, உடலுடன் இணைந்து உயிர் பெற்றாள். கல்லான மூத்த சகோதர்கள் மீண்டும் உயிர் பெற்றனர்.
இறப்பு
ஒரு முறை ஆயிரம் கரங்கள் கொண்ட ஏயேய நாட்டு மன்னர் கார்த்தவீரிய அருச்சுனன், சமதக்கினி முனிவரின் ஆசிரமத்திற்கு வந்தார். சமதக்கினி வளர்த்துக் கொண்டிருந்த காமதேனுவின் மகளான சபலை எனும் தெய்வீகப் பசுவவை கார்த்தவீரிய அருச்சுனன் கேட்டார். தர மறுக்கவே, சமதக்கினி முனிவரிடமிருந்து வலுக்கட்டாயமாக சபலை பசுவை கவர்ந்து சென்றான்.
இச்செய்தியை சமதக்கினி முனிவர் பரசுராமரிடம் தெரிவித்தார். கோபமுற்ற பரசுராமர் கார்த்தவீரிய அருச்சுனனை தனது கோடாரியால் தலையைத் துண்டித்தார். பழிக்குப் பழியாக கார்த்தவீரிய அருச்சனனின் மூன்று மகன்கள், பரசுராமர் ஆசிரமத்தில் இல்லாத நேரத்தில், சமதக்கினி முனிவரைக் கொன்றனர். இதனால் கோபமுற்ற பரசுராமர், சத்திரிய மன்னர்களின் 21 தலைமுறையினரின் தலைகளைத் தனது கோடாரியால் சீவிக் கொல்வதாக சபதமெடுத்தார்.
மேற்கோள்கள்
பகுப்பு:இந்து தொன்மவியல் பகுப்பு:இந்து தொன்மவியல் மாந்தர் பகுப்பு:இந்திய தொன்மவியல் பகுப்பு:முனிவர்கள்
எர்பெர்ட் இஸ்பென்சர்
எர்பெர்ட் இஸ்பென்சர் (Herbert Spencer) (27 ஏப்ரல் 1820 – 8 டிசம்பர் 1903) ஒரு ஆங்கில மெய்யியலாளர், உயிரியல் அறிஞர், மானிடவியலாளர், சமூகவியலாளர், மற்றும் விக்டோரியா காலத்திய முன்னணி பண்டைய தாராளமய அரசியல் கருத்தியலாளரும் ஆவார்.
தொடக்க கால வாழ்க்கையும் கல்வியும்
எர்பெர்ட் இஸ்பென்சர் ஏப்ரல் 27, 1820 இல் இங்கிலாந்தின் டெர்பியில் பிறந்தார். அவரது தந்தை வில்லியம் ஜார்ஜ் ஸ்பென்சர் ஒரு கிளர்ச்சியாளராக இருந்தார், எர்பெர்ட்டிடம் ஒரு சர்வாதிகார எதிர்ப்பு மனப்பான்மையை வித்திட்டார்.எர்பெர்ட்டின் தந்தை ஜார்ஜ், வழக்கத்திற்கு மாறான கற்பித்தல் முறைகளை பயன்படுத்தும் ஒரு பள்ளியின் நிறுவனர் ஆவார் மற்றும் சார்லஸ் டார்வினின் தாத்தாவின் எராஸ்மஸ் டார்வினின் சமகாலத்தியவராக இருந்தார். ஜார்ஜ், எர்பெர்ட்டின் தொடக்க கால கல்வியில் அறிவியலில் கவனத்தை செலுத்தினார். அதே நேரத்தில், டெர்பி தத்துவ சங்கத்தில் ஜார்ஜ் உறுப்பினராக இருந்ததன் மூலம் தத்துவ சிந்தனையையும் அறிமுகப்படுத்தினார். அவரது மாமா, தாமஸ் ஸ்பென்சர், எர்பெர்ட்டின் கல்வியில், கணிதம், இயற்பியல், இலத்தீன், சுதந்திர வர்த்தகம் மற்றும் சுதந்திரமான அரசியல் சிந்தனை ஆகிய துறைகளில் ஈடுபாட்டை வளர்த்ததன் மூலம் பங்களித்துள்ளார்.
குறிப்புகள்
பகுப்பு:1820 பிறப்புகள் பகுப்பு:1903 இறப்புகள் பகுப்பு:இருபதாம் நூற்றாண்டு ஆங்கிலேய எழுத்தாளர்கள் பகுப்பு:ஆங்கிலேய மெய்யியலாளர்கள் பகுப்பு:அறிவியலின் மெய்யியலாளர்கள்
இயேசுவின் வரலாற்றுத்தன்மை
இயேசுவின் வரலாற்றுத்தன்மை என்பது இயேசு கிறிஸ்துவைப் பற்றி எழுதப்பட்டுள்ள வரலாற்று ஆவணங்களை மையப்படுத்தி தெளிவு பெறுகிறது. இயேசு உலக வரலாற்றில் வாழ்ந்த உண்மையான நபர் என்பதற்கும், அவரது வாழ்வுக்கும், சிலுவை மரணத்திற்கும், உயிர்ப்புக்கும் பின்வரும் ஆவணங்கள் சான்று பகர்கின்றன.
நற்செய்திகளில்
ஆறாம் மாதத்தில் கபிரியேல் என்னும் வானதூதரைக் கடவுள் கலிலேயாவிலுள்ள நாசரேத்து என்னும் ஊரிலிருந்த ஒரு கன்னியிடம் அனுப்பினார். அவர் பெயர் மரியா. வானதூதர் அவரிடம், 'தூய ஆவி உம்மீது வரும். உன்னத கடவுளின் வல்லமை உம்மேல் நிழலிடும். ஆதலால் உம்மிடம் பிறக்கப் போகும் குழந்தை தூயது. அக்குழந்தை இறைமகன் எனப்படும்' என்றார்." - லூக்கா 1:26,27,35.
"இயேசு கிறிஸ்துவின் பிறப்பையொட்டிய நிகழ்ச்சிகள்: அவருடைய தாய் மரியாவுக்கும் யோசேப்புக்கும் திருமண ஒப்பந்தம் செய்யப்பட்டிருந்தது. அவர்கள் கூடி வாழும் முன் மரியா கருவுற்றிருந்தது தெரிய வந்தது. அவர் தூய ஆவியால் கருவுற்றிருந்தார்." - மத்தேயு 1:18.
"அவர்கள் பெத்லகேமில் இருந்தபொழுது மரியாவுக்குப் பேறுகாலம் வந்தது. அவர் தம் தலைமகனைப் பெற்றெடுத்தார். குழந்தைக்கு விருத்தசேதனம் செய்ய வேண்டிய எட்டாம் நாள் வந்தபோது, தாயின் வயிற்றில் உருவாகுமுன்பே வானதூதர் சொல்லியிருந்தவாறு அதற்கு இயேசு என்று பெயரிட்டார்கள்." - லூக்கா 2:6,7,21.
"இயேசுவுக்குப் பன்னிரண்டு வயது ஆனபோது, வழக்கப்படி பாஸ்கா விழாவைக் கொண்டாட எருசலேம் சென்றனர். விழா நாள்கள் முடிந்து அவர்கள் திரும்பியபோது, சிறுவன் இயேசு எருசலேமில் தங்கிவிட்டார். மூன்று நாள்களுக்குப்பின் அவரைக் கோவிலில் கண்டார்கள். இயேசு ஞானத்திலும் உடல்வளர்ச்சியிலும் மிகுந்து கடவுளுக்கும் மனிதருக்கும் உகந்தவராய் வாழ்ந்து வந்தார்." - லூக்கா 2:42-43,46,52.
"இயேசு கலிலேயப் பகுதி முழுவதும் சுற்றி வந்தார்; அவர்களுடைய தொழுகைக் கூடங்களில் கற்பித்தார்; விண்ணரசு பற்றிய நற்செய்தியைப் பறைசாற்றினார்; மக்களிடையே இருந்த நோய் நொடிகள் அனைத்தையும் குணமாக்கினார்." - மத்தேயு 4:23.
"தம் ஒரே மகன் மீது நம்பிக்கை கொள்ளும் எவரும் அழியாமல் நிலைவாழ்வு பெறும் பொருட்டு அந்த மகனையே அளிக்கும் அளவுக்குக் கடவுள் உலகின் மேல் அன்பு கூர்ந்தார். உலகிற்குத் தண்டனைத் தீர்ப்பளிக்க அல்ல, தம் மகன் வழியாக அதை மீட்கவே கடவுள் அவரை உலகிற்கு அனுப்பினார்." - யோவான் 3:16-17.
"இயேசு மலைமேல் ஏறித் தாம் விரும்பியவர்களைத் தம்மிடம் வரவழைத்தார். அவர்களும் அவரிடம் வந்தார்கள். தம்மோடு இருக்கவும் நற்செய்தியைப் பறைசாற்ற அனுப்பப்படவும் பேய்களை ஓட்ட அதிகாரம் கொண்டிருக்கவும் அவர் பன்னிருவரை நியமித்தார்; அவர்களுக்குத் திருத்தூதர் என்றும் பெயரிட்டார்." - மாற்கு 3:13-15.
"குழந்தைகளை இயேசு தொடவேண்டும் என்று அவர்களைச் சிலர் அவரிடம் கொண்டு வந்தனர். இதைக் கண்ட சீடர் அவர்களை அதட்டினர். ஆனால் இயேசு அவர்களைத் தம்மிடம் வரழைத்து, 'சிறுபிள்ளைகளை என்னிடம் வரவிடுங்கள்; அவர்களைத் தடுக்காதீர்கள்; ஏனெனில் இறையாட்சி இத்தகையோருக்கே உரியது. இறையாட்சியைச் சிறு பிள்ளையைப் போல் ஏற்றுக்கொள்ளாதோர் அதற்கு உட்பட மாட்டார் என நான் உறுதியாக உங்களுக்குச் சொல்கிறேன்' என்று சீடர்களிடம் கூறினார்." - லூக்கா 18:15-17.
"விண்ணகத்திலிருந்து இறங்கி வந்த வாழ்வு தரும் உணவு நானே. எனது சதை உண்மையான உணவு. எனது இரத்தம் உண்மையான பானம். எனது சதையை உண்டு எனது இரத்தத்தைக் குடிப்போர் என்னோடு இணைந்திருப்பர், நானும் அவர்களோடு இணைந்திருப்பேன்." - யோவான் 6:52,55-56.
"அவர்கள் உணவருந்திக்கொண்டிருந்தபொழுது, இயேசு அப்பத்தை எடுத்துக் கடவுளைப் போற்றி, அதைப் பிட்டுச் சீடருக்குக் கொடுத்து, 'இதைப் பெற்று உண்ணுங்கள்; இது எனது உடல்' என்றார். பின்பு கிண்ணத்தை எடுத்துக் கடவுளுக்கு நன்றி செலுத்தி அவர்களுக்குக் கொடுத்து, 'இதில் உள்ளதை அனைவரும் பருகுங்கள்; ஏனெனில் இது எனது உடன்படிக்கையின் இரத்தம்; பலருடைய பாவ மன்னிப்புக்காகச் சிந்தப்படும் இரத்தம்' என்றார்." - மத்தேயு 26:26-28.
"அப்போது பிலாத்து பரபாவை அவர்கள் விருப்பத்திற்கிணங்க விடுதலை செய்தான்; இயேசுவைக் கசையால் அடித்துச் சிலுவையில் அறையுமாறு ஒப்புவித்தான்." - மத்தேயு 27:26.
"அவர்கள் 'மண்டைஓட்டு இடம்' எனப்பொருள்படும் 'கொல்கொதா'வுக்கு இயேசுவைக் கொண்டு சென்றார்கள்; அங்கே அவரைச் சிலுவையில் அறைந்தார்கள்." - மாற்கு 15:22,24.
"யோசேப்பு பிலாத்திடம் போய் இயேசுவின் உடலைக் கேட்டார். அவர் அவரது உடலை இறக்கி, மெல்லிய துணியால் சுற்றிப் பாறையில் குடைந்திருந்த கல்லறையில் வைத்தார்." - லூக்கா 23:52-53.
"அப்பொழுது வானதூதர் அப்பெண்களைப் பார்த்து, 'நீங்கள் அஞ்சாதீர்கள்; சிலுவையில் அறையப்பட்ட இயேசுவைத் தேடுகிறீர்கள் என எனக்குத் தெரியும். அவர் இங்கே இல்லை; அவர் கூறியபடியே உயிருடன் எழுப்பப்பட்டார்' என்றார்." - மத்தேயு 28:5-6.
"பதினொருவரும் பந்தியில் அமர்ந்திருந்தபொழுது அவர்களுக்கு இயேசு தோன்றினார்." - மாற்கு 16:14.
"இயேசு சீடர்களுக்கு ஆசி வழங்கிக்கொண்டிருந்தபோதே அவர் அவர்களிடமிருந்து பிரிந்து விண்ணேற்றம் அடைந்தார்." - லூக்கா 24:51.
தலைமை திருத்தூதர் பேதுரு
"நம் ஆண்டவர் இயேசு கிறிஸ்துவின் வல்லமையையும் வருகையையும் பற்றி நாங்கள் உங்களுக்குத் தெரிவித்தபோது சூழ்ச்சியாகப் புனைந்த கதைகளை ஆதாரமாகக் கொண்டு பேசவில்லை. நாங்கள் அவரது மாண்பை நேரில் கண்டவர்கள். என் அன்பார்ந்த மைந்தர் இவரே. இவர் பொருட்டு நான் பூரிப்படைகிறேன் என்று மாட்சிமிகு விண்ணகத்திலிருந்து அவரைப்பற்றிய குரல் ஒலித்தபோது, தந்தையாகிய கடவுளிடமிருந்து மதிப்பும் மாட்சியும் பெற்றார். தூய மலையில் அவரோடு இருந்தபோது விண்ணிலிருந்து வந்த இக்குரலொலியை நாங்களே கேட்டோம்." - 2 பேதுரு 1:16-18.
பிறஇனத்தாரின் திருத்தூதர் பவுல்
"சிலுவை பற்றியச் செய்தி அழிந்து போகிறவர்களுக்கு மடமையே. ஆனால், மீட்புப் பெறும் நமக்கோ அது கடவுளின் வல்லமை. நாங்கள் சிலுவையில் அறையப்பட்ட கிறிஸ்துவைப்பற்றிப் பறைசாற்றுகிறோம். அச்சிலுவை யூதருக்குத் தடைக்கல் லாகவும் பிற இனத்தாருக்கு மடமையாயும் இருக்கிறது. ஆனால் அழைக்கப் பட்டவர்கள், யூதரானாலும் கிரேக்கரானாலும், அவர்களுக்குக் கிறிஸ்து கடவுளின் வல்லமையும் ஞானமுமாய் இருக்கிறார்." - 1 கொரிந்தியர் 1:18,23-24.
அன்பு திருத்தூதர் யோவான்
"தொடக்க முதல் இருந்த வாழ்வு அளிக்கும் வாக்கை நாங்கள் கேட்டோம்: கண்ணால் கண்டோம்; உற்று நோக்கினோம்; கையால் தொட்டுணர்ந்தோம். வெளிப் படுத்தப்பட்ட அந்த வாழ்வை நாங்கள் கண்டோம். அதற்குச் சான்று பகர்கிறோம். தந்தையோடு இருந்ததும் எங்களுக்கு வெளிப்படுத்தப்பட்டதுமான அந்த நிலை வாழ்வு பற்றி உங்களுக்கு அறிவிக்கிறோம். தந்தையுடனும் அவருடைய மகன் இயேசு கிறிஸ்துவுடனும் நாங்கள் கொண்டுள்ள நட்புறவை நீங்களும் கொண்டிருக் குமாறு நாங்கள் கண்டதை, நாங்கள் கேட்டதை உங்களுக்கு அறிவிக்கிறோம். கடவுள் ஒளியில் இருப்பதுபோல் நாம் ஒளியில் நடப்போமானால், ஒருவரோடு ஒருவர் நட்புறவு கொண்டிருப்போம். மேலும் அவர் மகனாகிய இயேசுவின் இரத்தம் எல்லாப் பாவத்தினின்றும் நம்மைத் தூய்மைப்படுத்தும்." - 1 யோவான் 1:1-3,7.
வாலன்ட்டினஸ் எழுதிய உண்மையின் நற்செய்தி (கி.பி.135-160)
"கடவுளின் மகன் உடலெடுத்து வந்தார்; மேலும் 'வார்த்தை நம்மிடையே வந்து மனிதரானார்.' அவர் மனித உருவில் தோன்றினார். அவர்கள் அவரைக் கண்டு, அவரது வார்த்தைகளைக் கேட்டபோது, அன்பு மகனாகிய அவர், அவர்கள் தன்னை சுவைக்கவும், முகரவும், தொடவும் அனுமதித்தார். அவர் தோன்றியபோது, அவர்களுக்கு தந்தையைப் பற்றி அறிவித்தார்."
வைதேகி (தொலைக்காட்சித் தொடர்)
வைதேகி ஜெயா தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பான மெகாதொடர் வைதேகி. இந்த தொடரில் நடிகராக அப்பாஸ்நடித்தார், மீனு கார்த்திகா என்ற புதுமுகம் அவருக்கு ஜோடியாக நடித்தார். வைதேகி என்னும் கதாபாத்திரத்துக்கு உயிர் கொடுத்திருப்பது குழந்தை நட்சத்திரம் ஜெனோ.
இயேசுவின் வரலாற்றுத்தன்மை
வாலன்ட்டினஸ் எழுதிய உண்மையின் நற்செய்தி (கி.பி.135-160)
"தனது மரணம் பலருக்கு வாழ்வளிக்கும் என்பதை அவர் உணர்ந்திருந்ததால், இயேசு துன்பங்களை ஏற்றுக்கொள்வதில் பொறுமையாக இருந்தார். அவர் (சிலுவை) மரத்தில் அறையப்பட்டார்; சிலுவையில் தந்தையின் சாசனத்தை வெளியிட்டார். வாழ்வின் வழியாக தன்னையே தாழ்த்தி சாவுக்கு கையளித்தார். அழியக்கூடிய ஆடைகளை தன்னிடமிருந்து களைந்து, அவரிடமிருந்து யாராலும் பறிக்க முடியாத அழிவில்லாதவற்றை அணிந்துகொண்டார்; முடிவின்மை அவரை உடுத்தியது."
வைதேகி (தொலைக்காட்சித் தொடர்)
இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகைகள் மகேஸ்வரி மற்றும் பாரதி இணைந்து நடிக்கும் அதே கண்கள் என்ற மர்மதொடர் பிப்ரவரி 17ம் திகதி முதல் ஒளிபரப்பாகவுள்ளது.
இயேசுவின் வரலாற்றுத்தன்மை
ரெஜினோசுக்கு எழுதப்பட்ட உயிர்ப்பின் மீதான விவாதம் (கி.பி.2ஆம் நூற்றாண்டு)
"உடலெடுத்து வந்த ஆண்டவர், தன்னை கடவுளின் மகனாக வெளிப்படுத்தினார். இப்பொழுது இறைமகன் மானிடமகன் ஆகியுள்ளார். மனிதத்தன்மையிலும் இறைத் தன்மையிலும் அவர் அவர்களைத் தழுவினார். ஒரு பக்கம் இறைமகனாக அவர் மரணத்தை வெற்றிகொள்ள வேண்டும், மறு பக்கம் மானிடமகனாக ஆன்மீக உலகைப் புதுப்பிக்க வேண்டும். ஏனெனில் இந்த பிரபஞ்சம் வடிவம் பெறும் முன்பே இருந்த அவர், உண்மையின் வித்தாக மேலிருந்து வந்தவர்."
வைதேகி (தொலைக்காட்சித் தொடர்)
கதை சுருக்கம்
குழந்தைகளின் மெல்லிய உணர்வையும், குழந்தை இல்லாத தம்பதிகளின் வலிய உணர்வுகளையும் சொல்கிறது. ஆண் நடிகர் ஒருவரின் வாழ்வை மையமாகக் கொண்ட இந்த தொடர்.
இயேசுவின் வரலாற்றுத்தன்மை
ரெஜினோசுக்கு எழுதப்பட்ட உயிர்ப்பின் மீதான விவாதம் (கி.பி.2ஆம் நூற்றாண்டு)
"மானிடமகனை நாம் அறிந்திருப்பதால், அவர் இறந்தோரிடம் இருந்து உயிர்த்தெழுந்ததை நாம் நம்புகிறோம். 'அவர்கள் நம்பிக்கை கொண்ட சிறந்தவராகிய அவர் சாவுக்கு அழிவானார்' என்று நாம் கூறுகிறோம். நம்புவோர் பேறுபெற்றோர். மீட்பர் சாவை விழுங்கிவிட்டார். அவர் தன்னையே அழிவற்ற யுகமாக உருமாற்றி, தன்னை மேலே உயர்த்தி, காணக்கூடியவற்றை காணமுடியாதவற்றால் மூடி விட்டார்; மேலும், நமக்கு முடிவற்ற வாழ்வை வழங்கினார்."
வைதேகி (தொலைக்காட்சித் தொடர்)
நடிகர்கள்
மற்றும் பலர்.
இயேசுவின் வரலாற்றுத்தன்மை
ரெஜினோசுக்கு எழுதப்பட்ட உயிர்ப்பின் மீதான விவாதம் (கி.பி.2ஆம் நூற்றாண்டு)
"உயிர்ப்பை ஒரு மாயத்தோற்றம் என்று நினைக்கவேண்டாம், மாறாக அது உண்மை. உலகின் மாயத்தோற்றத்தைவிட நம் ஆண்டவர் இயேசு கிறிஸ்துவின் உயிர்ப்பு உண்மையானது என உறுதியாக கூறலாம்."
வைதேகி (தொலைக்காட்சித் தொடர்)
வெளி இணைப்புகள்
பகுப்பு:ஜெயா தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
இயேசுவின் வரலாற்றுத்தன்மை
அந்தியோக் ஆயர் இக்னேசியஸ் ட்ராலியருக்கு எழுதிய கடிதம் (கி.பி.110-115)
"தாவீது குலத்தவராகவும் மரியாவின் மகனாகவும் உண்மையிலேயே பிறந்து, உண்டு, குடித்த இயேசு கிறிஸ்து, போன்சியு பிலாத்துவின் அதிகாரத்தில் உண்மையிலேயே சிலுவையில் அறையப்பட்டு, விண்ணுலகோர், மண்ணுலகோர், கீழுலகோர் கண்கள் முன்பாக இறந்தார்; மேலும் உண்மையிலேயே இறந்தோரிடம் இருந்து உயித்தெழுந்தார். அவரது தந்தை அவரை உயிரோடு எழுப்பினார்; அவ்வாறே, அவரில் நம்பிக்கை கொள்வோர் அனைவரும் உயிரோடு எழுப்பப்படுவர்."
அந்தியோக் ஆயர் இக்னேசியஸ் ஸ்மைர்னியருக்கு எழுதிய கடிதம் (கி.பி.110-115)
"எனக்கு தெரிந்த நம்பிக்கைப்படி, அவர் உயிர்த்த பிறகும் உடலோடு இருந்தார்; மேலும் அவர் பேதுரு மற்றும் தோழர்களிடம் வந்தபோது, 'என்னைத் தொட்டுப் பாருங்கள், நான் உடலற்ற பூதமல்ல' என்றார். மேலும் அவர்கள் அவரை நேரடியாகத் தொட்டார்கள், நம்பினார்கள், அவரது உடலிலும் இரத்தத்திலும் பங்கு கொண்டார்கள். இருந்தாலும் மரணத்தை இகழ்ந்த காரணத்தால், அவர்கள் மரணத்துக்கு மேற்பட்டவர்களாக இல்லை. மேலும் அவரது உயிர்ப்புக்கு பின், அவர் அவர்களோடு உண்டு குடித்தார்."
அந்தியோக் ஆயர் இக்னேசியஸ் மக்னேசியருக்கு எழுதிய கடிதம் (கி.பி.110-115)
"நமது நம்பிக்கையான இயேசு கிறிஸ்துவின் பிறப்பு, போன்சியு பிலாத்துவின் ஆட்சி காலத்தில் நிகழ்ந்த அவரது திருப்பாடுகள், உயிர்ப்பு ஆகியவை உண்மையானவை."
குவாட்ராட்டஸ் பேரரசன் ஹாட்ரியனுக்கு எழுதியது (கி.பி.125)
"எப்பொழுதும் உங்கள் முன் இருக்கும் நமது மீட்பரின் செயல்கள், உண்மையான அற்புதங்கள்; யாரெல்லாம் குணமடைந்தார்களோ, யாரெல்லாம் உயிரோடு எழுப்பப்பட்டார்களோ, யாரெல்லாம் பார்த்தார்களோ, அவர்கள் அப்பொழுது மட்டுமின்றி, எப்பொழுதும் இருந்தார்கள். அவர்கள் நம் ஆண்டவர் உலகில் வாழ்ந்த காலத்தில் மட்டுமின்றி, அவர் உலகத்தை விட்டு சென்ற பிறகும் நீண்ட காலம் வாழ்ந்து கொண்டிருந்தார்கள். சிலர் நாம் வாழும் இக்காலத்திலும் வாழ்ந்தார்கள்."
(புனைவு) பர்னபாஸ் எழுதியது (கி.பி.130-138)
"இயேசு உடலுருவில் தோன்றுவது தேவையாக இருந்தது. அவர் இஸ்ரயேலில் போதித்து, பல அதிசயங்களையும், அற்புதங்களையும் செய்தார்; மேலும் அவர் அவர்களை அதிகமாக அன்பு செய்தார். தனது நற்செய்தியை போதிக்க தனக்கென்று திருத்தூதர்களை தேர்வு செய்தார். ஆனால் அவர் தன்னையே துன்பத்திற்கு உட்படுத்த மிகவும் விரும்பினார்; அதற்காக அவர் (சிலுவை) மரத்தில் துன்புறுவது அவசியமாக இருந்தது."
மறைசாட்சி ஜஸ்டின் பேரரசன் அன்ட்டோனினஸ்க்கு எழுதியது (கி.பி.130-138)
"இயேசுவுக்கு சிலுவையில் அறையப்பட்டபோது, அவருக்கு நெருக்கமானவர்கள் அனைவரும் அவரை மறுதலித்து, கைவிட்டனர்; அதன்பின், அவர் உயித்தெழுந்து அவர்களுக்கு காட்சி அளித்து, நிகழ்ந்தவற்றைப் பற்றி இறைவாக்குகள் முன்னறி வித்ததை அவர்களுக்கு கற்பித்து, அவர்கள் பார்த்துக்கொண்டிருந்த போதே விண்ணகம் ஏறிச் சென்றார். அதனால் நம்பிக்கை கொண்ட அவர்கள், அவர் அனுப்பிய வல்லமையைப் பெற்றுக்கொண்டு, எல்லா மக்கள் இனத்தாரிடமும் சென்று, இவற்றைக் கற்பித்தார்கள்; அவர்கள் திருத்தூதர்கள் என்று அழைக்கப்படுகிறார்கள்."
யூத வரலாற்று ஆசிரியர் ப்ளாவியஸ் ஜோசப்பஸ் (கி.பி.37-97)
"இக்காலத்தில் இயேசு என்று அழைக்கப்பட்ட ஞானமுள்ள ஒரு மனிதர் இருந்தார். அவரது நடத்தை நல்லதாக இருந்தது; அவர் குற்றமற்றவராக இருந்தார். யூதர்களி லும், மற்ற நாடுகளிலும் பெரும்பாலான மக்கள் அவரது சீடர்களானார்கள். அவரை சிலுவையில் அறைந்து கொல்லுமாறு, பிலாத்து அவருக்கு மரண தண்டனை வழங்கினார். அவரைப் பின்பற்றியவர்கள் தங்கள் சீடத்துவத்தை விட்டுவிடவில்லை. இயேசு சிலுவையில் இறந்த மூன்று நாட்களுக்குப் பின் மீண்டும் உயிருடன் வந்து தங்களுக்கு காட்சி அளித்ததாக அவர்கள் அறிவித்தார்கள்; அதன்படி, இறைவாக்கினர்களால் முன்னறிவிக்கப்பட்ட மெசியா அவராகத்தான் இருக்க வேண்டும்."
ஜூலியஸ் ஆப்ரிக்கானஸ் சுட்டிக்காட்டுவது (கி.பி.221)
"(கி.பி.52ல்) தாலஸ் எழுதிய (மத்திய கிழக்கின்) வரலாறுகளின் மூன்றாவது நூலில், (இயேசுவின் மரணத்தின்போது சூழ்ந்த) காரிருளை சூரிய கிரகணம் என்று குறிப்பிடுவது காரணமற்றதாகத் தெரிகிறது." [பாஸ்கா விழா கொண்டாடப்படும் முழுநிலவு நாளில் சூரிய கிரகணம் நிகழ்வது சாத்தியமற்றது.]
ரோமின் வரலாற்று ஆசிரியர் கொர்னேலியஸ் தாசித்துஸ் (கி.பி.55-120)
"கிறிஸ்து திபேரியசு ஆட்சிக் காலத்தில், நமது ஆளுநர்களில் ஒருவரான பிலாத்துவின் கரங்களில் துன்புற்று மரண தண்டனை அடைந்தார்."
யூத போதனை நூல் (கி.பி.70-200)
"பாஸ்கா விழாவுக்கு முன்தினம் மாலையில், இயேசு (சிலுவையில்) கொலையுண்டார். அதற்கு நாற்பது நாட்கள் முன்பாக, 'அவர் மாயவித்தைகள் (அற்புதங்கள்) வழியாக இஸ்ரயேலை தவறான பாதைக்கு அழைத்துச் சென்றதால், கல்லால் எறிந்து கொல்லப்பட இருக்கிறார். அவருக்கு ஆதரவாக கருத்து தெரிவிக்க விரும்புவோர் முன்வந்து, அவருக்காக பரிந்து பேசலாம்' என்று அறிவிக்கப்பட்டது. அவருக்கு ஆதரவாக யாரும் வராததால் அவர் கொல்லப்பட்டார்."
கிரேக்க கேலிப்பேச்சாளர் லூசியன் (கி.பி.2ஆம் நூற்றாண்டு)
"சிலுவையில் அறைந்து கொல்லப்பட்ட ஒரு தனிப்பட்ட மனிதரை (இயேசுவை), கிறிஸ்தவர்கள் இன்றளவும் வழிபட்டு வருகிறார்கள்."
சிரியாவைச் சார்ந்த மாரா பார்-செரப்பியன் எழுதியது (கி.பி.70-200)
"யூதர்கள் தங்கள் ஞானமுள்ள அரசரை (இயேசுவை) கொன்றதால் என்ன இலாபம் அடைந்தார்கள்? அதன்பிறகு அவர்களின் அரசு அழிக்கப்பட்டது. இந்த ஞானமுள்ள அரசர் நன்மைக்காக இறந்தார்; அவரது போதனைகளின்படியே அவர் வாழ்ந்து காட்டினார்."
வெளி இணைப்புகள்
பகுப்பு:இயேசு பகுப்பு:கிறித்தவ வரலாறு
மங்களூர் சமையல்
மங்களூர் சமையல் (Mangalorean cuisine) என்பது மங்களூரின் உணவு வகைகளுக்கு வழங்கப்பட்ட ஒரு கூட்டுப் பெயராகும். இது உடுப்பி போன்ற உணவு வகைகளையும், துளு மக்கள், கவுட சாரஸ்வத் பிராமணர், மங்களூர் கத்தோலிக்கர்கள், துளு மற்றும் கன்னட பிராமணர்கள் மற்றும் பியாரிகள் போன்ற மங்களூர் சமூகங்களின் உணவு வகைகளையும் உள்ளடக்கியது.
வகைகள்
மங்களூர் உணவு வகைகள் பெரும்பாலும் தென்னிந்திய உணவு வகைகளால் செல்வாக்குப் பெற்றுள்ளன. பல உணவு வகைகள் இப்பகுதியின் பல்வேறு சமூகங்களுக்கு தனித்துவமானவை. தேங்காய் மற்றும் கறிவேப்பிலை இஞ்சி, பூண்டு மற்றும் மிளகாய் போன்றவை பெரும்பாலான மங்களூர் கறிகளுக்கு பொதுவான பொருட்களாகும். மங்களூர் மீன் கறி துளு நாட்டில் பிரபலமான உணவாகும். நன்கு அறியப்பட்ட துளு உணவுகளில் நீர் தோசை, மசாலா தோசை, நெய் கோழி வறுவல், கோழி சுக்கா, கோரி ரோட்டி (கிரேவியில் நனைத்த உலர் அரிசி செதில்கள்), பங்கூட் புலிமுஞ்சி (காரமான புளிப்பு வெள்ளி-சாம்பல் கானாங்கெளுத்திகள்) ஆகியவை அடங்கும். மங்களூரில் உள்ள துளு சைவ உணவு வகைகள், உடுப்பி உணவு என்றும் அழைக்கப்படுகின்றன. இது மாநிலம் மற்றும் பகுதி முழுவதும் அறியப்படுகிறது மற்றும் விரும்பப்படுகிறது. கோலிபஜ்ஜி என்றும் அழைக்கப்படும் மங்களூர் பஜ்ஜி, மைதா, தயிர், அரிசி மாவு, நறுக்கிய வெங்காயம், கொத்தமல்லி இலைகள், தேங்காய், சீரகம், பச்சை மிளகாய், உப்பு ஆகியவற்றிலிருந்து தயாரிக்கப்படும் பிரபலமான சிற்றுண்டியாகும்.
அசைவ உணவு
மங்களூர் ஒரு கடலோர நகரம் என்பதால், மீன் பெரும்பாலான மக்களின் பிரதான உணவை உருவாக்குகிறது. மங்களூர் கத்தோலிக்கர்களின் சன்னா-துக்ரா மாஸ் (பன்றி இறைச்சி), முஸ்லிம்களின் ஆட்டிறைச்சி பிரியாணி போன்றவை நன்கு அறியப்பட்ட உணவுகளாகும். கப்பாலா, சாண்டிஜ் மற்றும் புலி முஞ்சி போன்ற சிற்றுண்டிகள் மங்களூருக்கு தனித்துவமானது. தேங்காயிலிருந்து தயாரிக்கப்படும் காலி (கள்ளு) என்ற நாட்டு மதுபானம் பிரபலமானது.
குறிப்புகள்
பகுப்பு:கர்நாடக சமையல்
தோரோங் லா கணவாய்
தோரோங் லா கணவாய் (Thorong La Pass) என்பது 5,416 மீட்டர்கள் (17,769 அடிகள் ) உயரத்தில் இமயமலைத் தொடரில்  நேபாள நாட்டில் அமைந்துள்ள ஒரு கணவாய். உள்ளூர் வணிகர்கள் அடிக்கடி பயன்படுத்தும் இந்தக் கணவாய் மனாங் மற்றும் ராணிபெளவா சிற்றூர்களை இணைக்கிறது.
காலநிலை
இதன் மேற்குப் பக்கம் கிழக்குப் பக்கத்தைவிட வறட்சியாகக் காணப்படுகிறது. மேற்குப் பகுதியில் இயற்கையாய் வளரும் தாவரங்கள் எதுவும் இல்லை. ஆனால் கிழக்குப் பகுதியான மனாங் கிராமத்தில் தாவரங்கள் வளருவதற்கான சூழல் நிலவுகிறது.
சுற்றுலா
அன்னபூர்ணா மலைவலப் பகுதியின் உயரமான இடம் இதுவாகும். இங்கு மலையேற்றம் செய்பவர்கள் அதிகம் வருகின்றனர். மார்ச், ஏப்ரல் மற்றும் அக்டோபர், நவம்பர் மாதங்களில் மலையேறுவதற்கான சாதகமான சூழ்நிலை நிலவுகிறது. குளிர்காலத்தில் இந்த இடத்தைக் கடப்பது அபாயகரமான ஒன்று. எளிமையானது பாதுகாப்பானது என்ற காரணங்களால் அதிகமான சுற்றுலாப் பயணிகள் கிழக்கிலிருந்து மேற்கு நோக்கி இந்தக் கணவாயைக் கடக்கின்றனர். அக்டோபர் மற்றும் நவம்பர் மாதங்களில் மலையேறச் செல்பவர்கள் இதை சூரிய உதயத்திற்கு ஐந்து மணிநேரம் முன்பாகவே கடக்கின்றனர். ஏனெனில் இந்த மாதங்களில் சூரிய உதயத்திற்குப் பின் கடுமையான காற்று வீசுகிறது.
சான்றுகள்
பகுப்பு:இமயமலையிலுள்ள கணவாய்கள்
தேனாண்டாள் படங்கள்
ஸ்ரீ தேனாண்டாள் பிலிம்ஸ் ஆங்கிலம் Thenandal Studios Limited (TSL), தேனாண்டாள் படங்கள் இப்படி பல பெயர்களில் அறியமுடியும். தமிழ்நாட்டின் சென்னையில் இயங்குகிறது. இந் நிறுவனத்தை இயக்குனர் ராம நாராயணன் நிறுவினார்.
வரலாறு
ராம நாராயணன் 1976 ஆம் ஆண்டில் ஸ்ரீ தேனாண்டாள் பிலிம்ஸ் சென்னையில் அமைத்தார், மேலும் இந் நிறுவனம் இந்தியா முழுவதும் 750 க்கும் மேற்பட்ட படங்களை விநியோகித்து வருகிறது.
1990 களின் பிற்பகுதியிலும் 2000 களின் முற்பகுதியிலும், ஸ்ரீ தேனாண்டாள் படங்கள் ராம நாராயணன் இயக்கிய தொடர்ச்சியான பக்தி படங்களைத் தயாரித்து விநியோகித்தது. குறிப்பாக பெண் கடவுள்களின் பெயர்களை கொண்ட படங்களை தயாரித்து வெளியிட்டு வந்தது. பாளையத்து அம்மன் (2000), நாகேஸ்வரி (2001), கோட்டை மாரியம்மன் (2001) மற்றும் அன்னை காளிகாம்பாள் (2003) ஆகியவை மிக குறிப்படத்தக்க படங்கள் ஆகும்.
படங்கள் விநியோகம்
தேனாண்டாள் படங்கள் நிறுவனம் தமிழகம் முழுவதும் விநியோகித்த படங்களின் பட்டியல்கள்.
மேற்கோள்கள்
பகுப்பு:1979 நிறுவனங்கள் பகுப்பு:தமிழ்நாட்டின் திரைப்படத் தயாரிப்பு நிறுவனங்கள் பகுப்பு:சென்னையில் உள்ள திரைப்படத் தயாரிப்பு நிறுவனங்கள் பகுப்பு:தமிழ்த் திரைப்படத் தயாரிப்பு நிறுவனங்கள் பகுப்பு:இந்தியத் திரைப்படவிநியோகஸ்தர்கள்
ராம்நகர், உதம்பூர்
இராம்நகர் (Ramnagar), வட இந்தியாவில் உள்ள ஜம்மு காஷ்மீரில் உள்ள உதம்பூர் மாவட்டத்தில் உள்ள ராம்நகர் வருவாய் வட்டத்தின் நிர்வாகத் தலைமையிட நகரம் மற்றும் நகாட்சி ஆகும். இங்கு இராம்நகர் கோட்டை உள்ளது. இந்நகரத்தில் தாவி ஆறு பாய்கிறது. இது கடல் மட்டத்திலிருந்து 601 மீட்டர் உயரத்தில் உள்ளது. இது ஜம்மு நகரத்திற்கு வடகிழக்கே 94 கிலோ மீட்டர் தொலைவிலும்; உதம்பூர் நகரத்திற்கு தென்கிழக்கே 36 கிலோ மீட்டர் தொலைவிலும் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், வீடுகளும் கொண்ட நகரத்தின் மக்கள் தொகை 6,292 ஆகும். அதில் ஆண்கள் 3,237 மற்றும் பெண்கள் 3,055 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.89% ஆகவுள்ளனர். இதன் சராசரி எழுத்தறிவு 81.64% ஆகவுள்ளது. இதன் மக்கள் தொகையில் இந்துக்கள் 96.27%, இசுலாமியர் 3.31% மற்றும் பிறர் 0.43% ஆகவுள்ளனர்.
மேற்கோள்கள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும் பகுப்பு:உதம்பூர் மாவட்டம்
சோழியக்குடி அய்யனார் கோயில்
சோழியக்குடி அய்யனார் கோயில் தமிழ்நாட்டில் இராமநாதபுரம் மாவட்டம், சோழியக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் முக்கியத் திருவிழா நடைபெறுகிறது.
பால்மைரா பவளத்தீவு
thumb|350px|பால்மைரா பவளத்தீவு - செயற்கைக்கோள் படிமம் N-03-05 2000 (1:50,000)thumb|பால்மைரா பவளத்தீவு - NOAA கடல்வழி வரைபடம் (1:47,500) பால்மைரா பவளத்தீவு ஐக்கிய அமெரிக்காவினால் ஆளப்படும் பவளத்தீவாகும். இத்தீவு (4.6 sqmi) வடக்கு பசிபிக் பெருங்கடலில் ஹவாய் மற்றும் அமெரிக்கன் சமோவா தீவுகளுக்கிடையே அமைந்துள்ளது. இப்புவியியல் அமைப்பில் பவளப்பாறையைத் தவிர இரு ஆழமற்ற கடற்காயல்கள் மற்றும் 50க்கு மேற்பட்ட மணல் மற்றும் பாறை தீவுத்திடல்கள் உள்ளன.ஆட்கள் வசிக்காத இத்தீவு பால்மைரா பவளத்தீவு தேசிய வனவாழ்வு உய்விடமாக அறிவிக்கப்பட்டுள்ளது. இங்கு சென்றுவர அரசின் அனுமதி தேவை. 2005இல் உலகெங்குமிருந்து அறிவியலாளர்கள் சிலர் இங்கு சுற்றுப்புறச் சூழலை ஆய்வு செய்ய ஆராய்ச்சி நிலையம் ஒன்றை நிறுவும் பணியில் ஈடுபட்டுள்ளனர். .
வெளியிணைப்புகள்
பகுப்பு:பவளத்தீவுகள் பகுப்பு:ஐக்கிய அமெரிக்க அரசியல் பிரிவுகள்
கமல் குமாரி பருவா
கமல் குமாரி பரூவா (Kamal Kumari Barooah)  இந்தியாவின் அசாம் மாநிலம்  தெங்கலில் உள்ள கொங்கிய பரூவா குடும்பத்தின் தாய் ஆவார். மகேந்திரநாத் மகந்தா மற்றும் சுவர்ணலதா மகந்தா ஆகியோருக்கு போரேலேங்கி சத்ரா கிராமத்தில் பிறந்தார். 1917 ஆம் ஆண்டில், கோங்கிய பரூவா குடும்பத்தைச் சேர்ந்த சிவ பிரசாத் பரூவாவை திருமணம் செய்து கொண்டார். இந்த குடும்பம் அசாமிய நலன்கள், அசாமிய கலாச்சாரம் மற்றும் மரபுகளின் களஞ்சியமாகத் திகழ்ந்தது. புகழ்பெற்ற இந்திய தொழில்முனைவோர், தேயிலை தோட்டக்காரர் மற்றும் பரோபகாரர் ஹேமேந்திர பிரசாத் பரூவா கமல் குமாரியின் மகன் ஆவார்.
1938 ஆம் ஆண்டு கணவரின் மரணத்திற்குப் பிறகு, பெரிய தெங்கல் குடும்பத்தை கமல் குமாரி தனியாகக் கையாள வேண்டியிருந்தது. தேயிலைத் தோட்டங்களை நடத்துவது தொடங்கி, தனது குழந்தைகளுக்கான குடும்ப சொத்துக்களை தக்கவைத்துக்கொள்வது வரை அனைத்தையும் கவனித்தார்.. தொழில்களை நடத்துவதற்காக, இவர் ஆங்கிலத்தையும் தேயிலை தொழிலையும்  கற்றார்.
கே.கே அறக்கட்டளை
கமல் குமாரி அறக்கட்டளை இவரது நினைவாக 1990 ஆம் ஆண்டு நிறுவப்பட்டது. கலை, கலாச்சாரம் மற்றும் இலக்கியம், அறிவியல் மற்றும் தொழில்நுட்பத் துறையில் சிறந்த தனிநபர் அல்லது குழுவிற்கான பங்களிப்புகளுக்கு   தேசிய விருதை  அறக்கட்டளை  1991 ஆம் ஆண்டு முதல் வழங்கிவருகிறது. இந்த அறக்கட்டளை வழங்கும் மற்றுமொரு விருது சிவ பிரசாத் பரூவா பத்திரிகைக்கான தேசிய விருது ஆகும்.
புற இணைப்புகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:1978 இறப்புகள் பகுப்பு:1899 பிறப்புகள் பகுப்பு:அசாமிய நபர்கள்
சோளப்பொரி
மக்காச்சோள (Popcorn) மணிகளைப் பொரிக்கையில் அவை விரிந்து, காற்றடைத்து உருவாவது சோளப்பொரி. கம்பு, கேழ்வரகு, சோளம் ஆகியவற்றைப் போலவே மக்காச்சோளத்தின் மணிகளும் அடர்ந்த மாவுப்பொருளையும் உறுதியான புறப்பகுதியையும் கொண்டுள்ளதால் இவற்றைச் சுடும்போது உள்ளே அழுத்தம் வளர்ந்து பட்டென்ற ஒலியுடன் வெடிக்கின்றன. சோளப்பொரி செய்வதற்காகவே சிலவகை மக்காச்சோளங்களைப் பயிரிடுகின்றனர்.
பெரும்பாலும் உண்ணுவதற்காகவே செய்யப்படும் சோளப்பொரியைச் சில வேளைகளில் அணி செய்யவும் வேறு தேவைகளுக்கும் பயன்படுத்துகின்றனர். சோளப்பொரியைச் சமைப்பதற்குப் பல விதமான வழிகள் உள்ளன. கடைகளில் பெரிய அளவில் இவற்றைப் பொரிக்கும் இயந்திரத்தை சார்லசு கிரிட்டோர்சு என்பவர் முதலில் உருவாக்கினார். இவற்றைச் சமைக்கும் முறையைப் பொருத்து இவற்றை உடல்நலத்துக்கேற்ற உணவுகள் என்றோ தவிர்க்கப்பட வேண்டியவை என்றோ கருதுகின்றனர்.
வரலாறு
சோளப்பொரியை ஏறத்தாழ ஐயாயிரம் ஆண்டுகளுக்கு முன்னர் வட அமெரிக்கப் பழங்குடியினர் கண்டு பிடித்துள்ளனர். பதினாறாம் நூற்றாண்டு வாக்கில் அமெரிக்கக் கண்டத்துக்கு வந்த ஆங்கிலேயர், பழங்குடியினரிடம் இருந்து இதைப்பற்றி அறிந்தனர். இரண்டாம் உலகப்போருக்குமுன் ஏற்பட்ட பெரும் பொருளியல் வீழ்ச்சியின்போது பிற உணவுகளைக் காட்டிலும் சோளப்பொரி மலிவாக இருந்ததால் வெகுவாகப் பரவியது. வேளாண் தொழிலாளர்களும் இதனால் பயனடைந்தனர். உலகப்போரின்போது அமெரிக்க ஒன்றியத்தில் சர்க்கரை விற்பனையின்மீது கட்டுப்பாடுகள் இருந்ததால் இனிப்பு மிட்டாய்கள் குறைவாகவே கிடைத்தன. அதனால் அமெரிக்க மக்கள் முன்பை விட மூன்று மடங்கு சோளப்பொரியை உண்ணத் தொடங்கினர்.
செய்முறை
மக்காச்சோள மணிகளில் சிறிது ஈரமும் எண்ணெயும் இருக்கும். அடர்ந்த மாவுப்பொருளுக்கு வெளியில் நீர்புகா புறப்பொருள் இருக்கிறது. நீரின் கொதிநிலைக்கு மேலான வெப்பத்துக்கு சுடும்போது உறுதியான புறப்பொருளுக்கு உள்ளேஉயர் அழுத்த நீராவி உருவாகிறது. கூடவே மாவுப்பொருளின் மூலக்கூறுகளும் உடைந்து நீரோடு வேதி இயக்கத்தில் உருகுகிறது. 180 செல்சியசு வெப்பம் வரையிலும் 930 கிலோ பாசுக்கல் அழுத்தம் வரையும் எட்டும்போது மக்காச்சோள மணி வெடிக்கிறது. அப்போது உள்ளிருக்கும் மாவுப்பொருளும் புரதப்பொருளும் காற்று நிறைந்த நுரைக்கூழ்மமாகி வெளிவருகிறது. வெளிவந்த கூழ்மம் அடுத்த விநாடி குளிர்ந்து திடமாகி மொறுமொறுப்பான சோளப்பொரியாகின்றது.
உடல்நலன்
அமெரிக்காவின் குழந்தைகள் நல மருத்துவர் அமைப்பு நான்கு வயதுக்குட்பட்ட குழந்தைகளுக்குச் சோளப்பொரியை ஊட்ட வேண்டாம் என அறிவுறுத்துகிறது. சோளப்பொரியின் வெளித்தோல் எங்கேனும் குழந்தைகளின் தொண்டையில் அடைத்துக் கொண்டு மூச்சுத்திணறல் ஏற்படக்கூடும் என்ற அச்சத்தில் இவ்வாறு எச்சரிக்கின்றனர். இதற்கெனப் புறத்தோல் இல்லாத சோளப்பொரிகளும் உருவாக்கப்பட்டுள்ளன.
பிற பயன்கள்
இவற்றில் உள்ள சில மூலக்கூறுகள் தரும் நறுமணம் பொதுவாக மக்களைக் கவர்கிறது. அதனால் பிற உணவுகளில் இவற்றைச் சேர்க்கின்றனர். பல இடங்களில் சோளப்பொரிகளைக் கோர்த்து வீட்டை அழகு செய்வதற்கான அணிகளாகவும் பயன்படுத்துகின்றனர். உடையக்கூடிய பொருட்களை ஓரிடத்தில் இருந்து வேறு இடத்துக்கு நகர்த்தும்போது அவற்றைப் பாதுகாக்க பாலிசுட்டிரீன் என்ற பொருள் மிகுதியாகப் பயன்படுகிறது. இவற்றுக்கு மாற்றாக சோளப்பொரியைப் பயன்படுத்துவதால் இயற்கைச் சீரழிவு குறையும் என்று இவற்றை ஆய்வு செய்து வருகின்றனர்.
வெளி இணைப்புகள்
பகுப்பு:தின்பண்டங்கள் பகுப்பு:அமெரிக்காக்களில் தோன்றிய பயிர்கள்
சகுனி (தமிழ்த் திரைப்படம்)
கதைச் சுருக்கம்
காரைக்குடியில் தங்கள் பாரம்பரியம் மிக்க வீட்டை தொடருந்து சுரங்கபாதை அமைப்பதற்காக இடிக்கப்போவதாக தெரிந்ததும் அதைக் காப்பாற்ற கமலக்கண்ணன் (கார்த்தி) சென்னைக்குச் சென்று முதல்வரைச் சந்தித்து தங்கள் வீட்டை காப்பாற்ற முயல்கிறார். முதல்வர் மறுத்துவிடவே பல்வேறு முயற்சிகள் மூலம் எப்படி தன் வீட்டை காப்பாற்றுகிறார் என்பதே கதை. '
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:கார்த்திக் சிவகுமார் நடித்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:ரோஜா நடித்த திரைப்படங்கள்
மாரி மாகாணம்
மேரி பிராந்தியம் ( Mary Region) என்பது துர்க்மெனிஸ்தானின் பிராந்தியங்களில் ஒன்றாகும். இது ஆப்கானித்தான் நாட்டின் எல்லையை ஒட்டி நாட்டின் தென்கிழக்கில் அமைந்துள்ளது. இதன் தலைநகரம் மேரி நகரம் ஆகும். மாகாணத்தின் பரப்பளவு 87150 km2  மற்றும் மக்கள் தொகை 1,480,400 (2005 கணக்கு. ) என உள்ளது. சராசரி மக்கள்தொகை அடர்த்தி ஒரு சதுர கிலோமீட்டருக்கு 15 நபர்கள் என்று உள்ளது. ஆனால் இது பாலைவனச்சோலைகளில் சதுர கிலோமீட்டருக்கு 150-200 வரை இருக்கும்.
2000 ஆம் ஆண்டு கணிப்பின்படி, மேரி பிராந்தியமானது துர்க்மெனிஸ்தானின் மக்கள்தொகையில் 23%, மொத்த வேலைவாய்ப்பில் 19%, வேளாண் உற்பத்தியில் 26% (மதிப்பின்படி), நாட்டின் மொத்த தொழில்துறை உற்பத்தியில் 21% பங்கு வகிக்கிறது. பிராந்தியத்தின் தொழில்களில் இயற்கை எரிவாயு பிரித்தெடுத்தல் ( அயோலோட்டன் எரிவாயு வயல் ), மின்சார உற்பத்தி, ஜவுளி, கம்பள நெசவு, ரசாயன மற்றும் உணவுத் தொழில் ஆகியவை அடங்கும். 2001 ஆம் ஆண்டில் இது துர்க்மெனிஸ்தானின் மின் உற்பத்தியில் 74% இயற்கை எரிவாயு பிரித்தெடுத்தலில் 26% நிறைவு செய்கிறது.
மேரி பிராந்திய வேளாண்மையானது மாகாணத்தின் மையப்பகுதி வழியாக கிழக்கிலிருந்து மேற்காக ஓடும் காரகும் கால்வாய் மூலமாகவும், ஆப்கானிஸ்தானில் இருந்து மாகாணத்திற்குள் நுழைந்து தெற்கிலிருந்து வடக்கே ஓடும் முர்காப் நதி போன்றவற்றின் வளத்தால் நடக்கிறது. மாகாணத்தின் வடக்கு பகுதி மத்திய ஆசிய தெற்கு பாலைவன சுற்றுச்சூழலுக்குள் இருக்கும்போது, மாகாணத்தின் தெற்கு பகுதி பிஸ்தா மற்றும் பாலைவன சேடுகளின் புல்வெளிகளால் வகைப்படுத்தப்படுகிறது, இது உலக வனவிலங்கு நிதியத்தால் பாட்கிஸ்-கராபில் அரை பாலைவனம் என வகைப்படுத்தப்பட்டுள்ளது.
யுனெஸ்கோவின் உலக பாரம்பரிய தளமாக அறிவிக்கபட்ட பண்டைய மெர்வ், மேரி மாகாணத்தின் முக்கிய தொல்லியல் தளமாகும். பண்டைய பட்டுப் பாதையில் பாதுகாக்கப்பட்ட சிறந்த பாலைவனச்சோலை நகரங்களில் இதுவும் ஒன்றாகும்.
மேரி பிராந்தியத்தின் தலை நகரான மேரி நகரமாகும். இது கரகம் கால்வாயுடன் முர்காப் ஆற்றின் சந்திப்பில் அமைந்துள்ளது. ஆப்கானிஸ்தானின் எல்லையில் உள்ள பேரமலி, சோலட்டன், மற்றும் செர்ஹெட்டாபாத் போன்றவை பிற முக்கிய நகரங்கள் ஆகும்.
மாவட்டங்கள்
2017 சனவரி முதல் நாள் நிலவரப்படி, மாகாணத்தில் 8 மநகரங்கள் (города அல்லது şäherler ), 14 நகரங்கள் (посёлки அல்லது şäherçeler ), 143 ஊரக அல்லது கிராம சபைகள் (сельские советы அல்லது geňeşlikler ), மற்றும் 329 கிராமங்கள் (села, населенные அல்லது obalar ) உள்ளன.
குறிப்புகள்
பகுப்பு:துருக்மெனிஸ்தானின் பிராந்தியங்கள்
புலிகேரியா
புலிகேரியா (Pulicaria) என்பது சூரியகாந்திக் குடும்பத்தைச் சேர்ந்த பூக்கும் தாவரமாகும். இது ஐரோப்பா, ஆசியா, ஆப்பிரிக்காவைச் சேர்ந்த தாவரமாகும். வட அமொிக்காவில் புலிகோியா என்பது பால்ஸ் பிலியாபென் என்ற பொதுப்பெயரால் அழைக்கப்படுகிறது. • 4
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:பூக்கும் தாவரங்கள்
ஆதிவராகநல்லூர் ஊராட்சி
ஆதிவராகநல்லூர் ஊராட்சி (Adivaraganallur Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹிஸ்ட்ரி ஆஃப் வுமன் சஃப்ரேஜ்
இத்திட்டம் லாபம் ஈட்ட வாய்ப்பில்லை என்பதை உணர்ந்த அந்தோணி 1885 ல் ஒரு விருப்புறுதி மூலம் பணத்தை மற்ற எழுத்தாளர்களிடமிருந்தும், ஏற்கனவே வழங்கப்பட்ட இரண்டு தொகுதிகளின் வெளியீட்டாளரிடமிருந்தும் உரிமைகளைப் பெற பயன்படுத்தினார். தனி உரிமையாளராக, அவர் புத்தகங்களை தானே வெளியிட்டார் மற்றும் பல பிரதிகளை நூலகங்கள் மற்றும் செல்வாக்கு உள்ளவர்களுக்கு வழங்கினார். அவரது விருப்பப்படி, அந்தோனி அனைத்து தொகுதிகளுக்கான தட்டுகளையும் தேசிய அமெரிக்க பெண் வாக்குரிமை சங்கத்திற்கு ஏற்கனவே உள்ள தொகுதிகளுடன் வழங்கினார்.
உருவாக்கம், வெளியிடுதல்
தேசிய பெண் வாக்குரிமை சங்கத்தின் (NWSA) தலைவர்கள் சூசன் பிரவுண் அந்தோனி மற்றும் எலிசபெத் கேடி ஸ்டாண்டன் ஆகியோர் 1876 இல் பெண்கள் வாக்குரிமை இயக்கத்தின் வரலாற்றை எழுதும் திட்டத்தை தொடங்கினர். அடுத்த பத்தாண்டுகளில் இந்த திட்டம் அவர்களின் வாழ்க்கையில் ஆதிக்கம் செலுத்தியது, இருப்பினும் குறிப்பாக அந்தோனி விரிவுரை மற்றும் பிற பெண்களின் வாக்குரிமை நடவடிக்கைகளின் தொடர்ச்சியான அட்டவணையை பராமரித்தார். முதலில் எழுதுவதற்கு நான்கு மாதங்கள் மட்டுமே எடுக்கும் ஒரு சாதாரணமான வெளியீடாக இருக்கும் என கருதப்பட்டது, ஆனால் இதனை எழுதுவதற்கு 41 வருடங்கள் ஆனது, மொத்தம்  5700 பக்கங்களுக்கும் அதிகமான படைப்பாக உருவெடுத்தது. 1902 மற்றும் 1906 இல் ஸ்டான்டன் மற்றும் அந்தோனியின் மரணத்திற்குப் பிறகு, 1922 ஆம் ஆண்டில் இந்த நூலின் படைப்பு நிறைவடைந்தது.
முன்னுரையில் ஆசிரியர்கள் பின்வருமாறு எழுதினர்: "நாங்கள் செய்த பங்களிப்பு எதிர்காலத்தில் வேறு சிலருக்கு இன்னும் முழுமையான வரலாற்றை எழுத உதவும் என்று நம்புகிறோம் 'உலகின் மிக முக்கியமான சீர்திருத்தமாக இது இருக்கும். " முதல் தொகுதி, மேரி உல்சுடன்கிராஃப்ட், பெண்ணின் உரிமைகளுக்கான கொள்கை நிர்ணயம் (1792), இயக்கத்தில் பங்களித்த முன்னோடி பெண்களின் நினைவாக அர்ப்பணிக்கப்பட்டுள்ளது.
இயக்கத்தின் தொடக்கத்திலிருந்து 1885 வரையிலான வரலாற்றை உள்ளடக்கிய முதல் மூன்று தொகுதிகள் ஸ்டான்டன், அந்தோணி மற்றும் மாடில்டா ஜோஸ்லின் கேஜ் ஆகியோரால் எழுதப்பட்டு, திருத்தங்கள் மேற்கொள்ளப்பட்டது. தொகுதி 1 (1848-1861) 1881 ஆம் ஆண்டிலும் தொகுதி 2 (1861-1876) 1882 இல் மற்றும் தொகுதி 3 (1876-1885) 1886 ஆம் ஆண்டுகளில் வெளிவந்தது. கேஜின் செய்தித்தாளான தி நேஷனல் சிட்டிசன் அண்ட் பாலட் பாக்ஸில் சில ஆரம்ப அத்தியாயங்கள் முதலில் தோன்றின.
சான்றுகள்
பகுப்பு:பெண்ணிய நூல்கள்
அந்திமழை
அந்திமழை என்னும் இதழ் தமிழ் நாட்டில் சென்னை நகரில் இருந்து வெளிவரும் திங்கள் இதழாகும். இரா. கெளதமன் என்பவரால் 2012 செப்டம்பர் திங்கள் தொடங்கப்பட்டது.
ஆசிரியர் குழு
இவ்விதழில் சுகுமாரன் சிறப்பாசிரியராகவும் என். அசோகன் நிர்வாக ஆசிரியராகவும் இரா. கெளதமன் ஆசிரியராகவும் பணியாற்றுகின்றனர்.
முதலாவது இதழ்
பருவம் 1 மழை 1 (26 ஆகத்து – 25 செப்டம்பர் 2012)
இரண்டாவது இதழ்
பருவம் 1 மழை 1 (26 செப்டம்பர் – 25 அக்டோபர் 2012)
சேரன்மகாதேவி அம்மைநாதர் கோயில்
சேரன்மகாதேவி அம்மைநாதர் கோயில் தமிழ்நாடு, திருநெல்வேலி மாவட்டம், சேரன்மகாதேவியிலுள்ள சிவாலயமாகும். இச்சிவாலயம் நவகைலாயங்களில் இரண்டாவதாக சந்திரனுக்குரியத் தலமாகக் கருதப்படுகிறது. இத்தலத்தின் மூலவர் கைலாசநாதர், அம்மைநாதர் என்றும், அம்மன் ஆவுடைநாயகி என்றும் அழைக்கப்படுகின்றார்.
வெளியிணைப்புகள்
பகுப்பு:நவ கைலாயங்கள் பகுப்பு:திருநெல்வேலி மாவட்டத்திலுள்ள சிவன் கோயில்கள்
ஹினுன்கா
ஹினுன்கா (Hinnunga) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக ஹினுன்காகிராமத்தில் 31 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 85.71% ஆகும்.
வில்லுப்பாட்டுக்காரன்
வில்லுப்பாட்டுக்காரன் 1992 ஆம் ஆண்டு ராமராஜன் மற்றும் ராணி நடிப்பில், கங்கை அமரன் இயக்கத்தில், கருமாரி கந்தசாமி மற்றும் ஜே. துரை தயாரிப்பில், இளையராஜா இசையில் வெளியான தமிழ் திரைப்படம்.
கதைச்சுருக்கம்
வில்லுப்பாட்டு கலையில் சிறந்து விளங்கும் கலைஞன் காளிமுத்து (ராமராஜன்). அந்த கிராமத்தின் தலைவர் (சண்முகசுந்தரம்) அங்குள்ள கோயிலைப் புதுப்பித்துக்கட்ட முடிவுசெய்கிறார். அதற்கான நிதி வசூலிக்கும் பொறுப்பை காளிமுத்து வசம் ஒப்படைக்கிறார். அந்தக் கோயிலை புனரமைப்பதற்கான நிதி கேட்டு இசையமைப்பாளர் இளையராஜா வைச் சந்திக்கின்றனர். அவரும் கோயில் கட்டுவதற்கான நிதிஉதவி செய்கிறார்.
போதுமான நிதி கிடைத்த பிறகு கோயில் கட்டுவதற்கு சிற்பியாக அருகிலுள்ள ஊரின் சிற்பியை (எம். என். நம்பியார்) ஒப்பந்தம் செய்கிறார்கள். சிற்பியின் மகள் அபிராமி (ராணி). சிற்பியும் அவரது மகள் ராணியும் கோயில் கட்டுவதற்காக அந்த ஊருக்கு வருகின்றனர். கோவில் கட்டுமானப்பணிகள் துவங்குகிறது. அபிராமியும் காளிமுத்துவும் ஒருவரை ஒருவர் காதலிக்கின்றனர். அபிராமியின் தந்தைக்கு அவளுடைய முறை மாமனான ராஜசேகரனுக்கு (சந்திரசேகர்) திருமணம் செய்துவைக்க விருப்பம். அந்த கிராமத்துத் தலைவரின் மகன் செல்லதுரையும் (விகாஷ் ரிஷி) ராணியை அடைய எண்ணுகிறான்.
இசை
படத்தின் இசையமைப்பாளர் இளையராஜா. பாடலாசிரியர்கள் கங்கை அமரன் மற்றும் வாலி. இதில் கவிஞர் வாலி உதடு ஒட்டாமல் பாடக்கூடிய தந்தேன் தந்தேன் என்ற ஒரு பாடலை மட்டுமே இயற்றினார்.
விமர்சனம்
தி நியூ இந்தியன் எக்ஸ்பிரஸ்: படத்தின் கதை பலவீனமாக உள்ளது. ஆனால் பாடல்கள் அனைத்தும் சிறப்பாக அமைந்துள்ளது.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1992 தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:கங்கை அமரன் இயக்கிய திரைப்படங்கள்
அருப்புக்கோட்டை முத்துமாரியம்மன் கோவில்
அருப்புக்கோட்டை அருள்மிகு முத்துமாரியம்மன் கோவில் (Aruppukottai Arulmigu Muthumariyamman kovil) தமிழ்நாட்டில் விருதுநகர் மாவட்டத்தில் அருப்புக்கோட்டை நகரில் அமைந்துள்ளது இக்கோவில் அருப்புக்கோட்டை நாடார்கள் உறவின்முறைக்குப் பாத்தியப்பட்ட கோவில் ஆகும்.
கோவில் தல வரலாறு
முந்தைய காலத்தில் திருநல்லூர் என்று வழங்கப்பட்ட அருப்புக்கோட்டையின் வடபகுதி காட்டுப்பகுதியாக இருந்தது. கி.பி.1865 ஆம் ஆண்டு மார்கழி மாதத்தின் காலை வேளையில் விறகு, சாணம் எடுப்பதற்காக ஒரு பெண் அந்தக் காட்டுப் பகுதிக்குள் சென்றாள். அந்தப் பெண் விறகு எடுத்துக்கொண்டிருக்கும் வேளையில் அவளின் பின்னால் இருந்து 'பெண்ணே இந்த இடத்தைத் தூய்மை செய்து நீர் தெளிப்பாயாக' என்றும் 'இந்த இடத்தைத் தூய்மை செய்து நீர் தெளித்தால் கால்பணம் கிடைக்கும்' என்றும் ஒரு குரல் கேட்டது. அந்தப் பெண் வியப்படைந்து அந்த இடத்தை வேப்ப இலைகள் கொண்டு தூய்மை செய்து நீர் தெளித்தாள். அப்போது அந்த இடத்தில் கால்பணம் கிடைத்தது. அந்தப் பெண் மகிழ்ச்சி அடைந்தாள்.மறுநாளும் இதே போல் நிகழ அப்பெண் ஊர்க்காரர்களிடம் நிகழ்ந்தவற்றைக் கூற அனைவரும் அந்த இடத்திற்குச் சென்றனர். அப்போது 'இந்த இடத்தில் நான் முத்துமாரியாக எழுந்தருளி மக்களுக்கு அருள்புரிவேன்' என குரல் கேட்டது. எனவே, நாடார் சமுதாய மக்கள் அந்த இடத்தில் பத்மபீட கற்றளி ஒன்று அமைத்து முத்துமாரியம்மனை வழிபட்டார்கள். இதுவே இத்தலத்தின் வரலாறாக கூறப்பட்டு வருகிறது. தற்போது முத்துமாரியம்மன் கோவில் சிற்ப வேலைப்பாடுகளுடன் கூடிய அழகிய கோவிலாகக் கட்டப்பட்டு அனைவரும் வழிபடும் கோவிலாக அருப்புக்கோட்டையில் அமைந்துள்ளது.
பங்குனிப் பொங்கல் விழா
அருப்புக்கோட்டை அருள்மிகு முத்துமாரியம்மன் கோவிலில் ஆண்டுதோறும் பங்குனிப் பொங்கல் விழா மிகச் சிறப்பாகக் கொண்டாடப்பட்டு வருகிறது.
கொடியேற்றம்
ஒவ்வோர் ஆண்டும் பங்குனி மாதத்தில் இரண்டாவது செவ்வாய்க்கிழமை அன்று அருப்புக்கோட்டை அருள்மிகு முத்துமாரியம்மன் கோவில் கொடியேற்றத்துடன் பங்குனிப் பொங்கல் விழா துவங்குகிறது. அன்று இரவு கோவில் அறங்காவலர்,உறவின்முறைத்தலைவர், அம்பலகாரர்கள், ஊர்ப்பெரியவர்கள், பொதுமக்கள் அனைவரும் நாடார்கள் உறவின்முறை அலுவலகத்திலிருந்து ஊர்வலமாக வந்து கோவிலில் கொடியேற்றுவர். அன்று முதல் நேர்த்திக்கடன் செலுத்தும் பெண்கள் கோவிலைச் சுற்றி தண்ணீர் எடுத்து ஊற்றுவர்.
காப்பு கட்டுதல்
கோவிலில் உருண்டு கொடுப்பவர்கள்,பால்குடம் எடுப்பவர்கள், அலகு குத்துபவர்கள், சிலார் குத்துபவர்கள், தீச்சட்டி எடுப்பவர்கள், பூக்குழி இறங்குபவர்கள் என நேர்த்திக்கடன் செலுத்தும் பக்தர்கள் அனைவரும் கொடியேற்றம் அன்று முத்துமாரியம்மன் கோவில் பூசாரி மூலம் தங்கள் கையில் விரல் மஞ்சள் கிழங்குடன் மஞ்சள் கயிறு கட்டிக் கொள்வார்கள். இதுவே காப்பு கட்டுதல் எனப்படுகிறது. பக்தர்கள் தங்கள் நேர்த்திக்கடனை நிறைவேற்றும் வரை கையில் காப்பு கட்டியிருப்பார்கள்.
பொங்கல் விழா
கோவில் கொடியேற்ற நாளில் இருந்து எட்டாம் நாள் பொங்கல் விழா நடைபெறுகிறது. அன்று பெண்கள் விரதம் இருந்து கோவிலின் முன் பொங்கல் வைத்து வழிபாடு செய்வார்கள். நேர்த்திக்கடனாக மண்பொம்மைகளைக் கோவிலில் செலுத்துவர். மாவிளக்கு வழிபாடு செய்வர். பொங்கல் நாளன்று இரவு அம்மனுக்கு வெண் சாதம், நெத்திலி கருவாடு படைத்து வழிபாடு செய்து பிரசாதமாக வழங்கப்படுகிறது.
பூக்குழித் திருவிழா
அருப்புக்கோட்டை முத்துமாரியம்மன் கோவில் பங்குனிப் பொங்கல் விழாவில் மிகவும் சிறப்பு வாய்ந்த நிகழ்வாக விளங்குவது பூக்குழித் திருவிழா ஆகும்.
வரலாறு
அருப்புக்கோட்டையைச் சேர்ந்த பெரிய கருப்ப நாடார் என்பவர் ரெங்கூன் சென்று வியாபாரம் செய்து வந்தவர். அவரது மூத்த மகன் நடராசன் குழந்தையாக இருந்த போது குழம்புச் சட்டியில் தவறி விழுந்துவிட்டார். குழந்தையின் உடல்நிலை மோசமானது. குழந்தையைக் காப்பாற்றுமாறு வேண்டி பெரிய கருப்ப நாடார் முத்துமாரியம்மனை வழிபட்டார். ரெங்கூனில் பூக்குழி விழாவைப் பார்த்திருந்த அவர் குழந்தை நலம் அடைந்தால் அதேபோல் பூக்குழி இறங்குவதாக வேண்டினார். குழந்தை நலம் அடைந்ததால் தன் நேர்த்திக்கடனான பூக்குழியை நிறைவேற்றினார். அருப்புக்கோட்டை முத்துமாரியம்மன் கோவிலில் முதன் முதலாக மதலை நாடார் உதவியுடன் பெரிய கருப்ப நாடார் தன் தாயாருடன் பூக்குழி இறங்கினார்.
விரத முறைகள்
பூக்குழி இறங்கும் பக்தர்கள் பங்குனி மாதம் முதல் நாளில் இருந்து விரதம் தொடங்குவார்கள்.
பூக்குழி அமைப்பு
பூக்குழியானது அருப்புக்கோட்டை முத்துமாரியம்மன் கோவில் முன்பு பதினெட்டு அடி நீளமும் மூன்று அடி அகலமும் மூன்று அடி ஆழமும் கொண்டு தோணி போல் வடிவமைக்கப்படுகிறது. இவ்வாறு வடிவமைக்கப்படுவது தமிழ்நாட்டிலேயே அருப்புக்கோட்டையில் மட்டும்தான் என்பது சிறப்பானது. பூக்குழி பசுவின் சாணத்தால் மெழுகப்பெற்று மலர்கள் தூவப்பெற்று கோலமிடப்பட்டு அழகுபடுத்தப்படும்.
பூக்குழி பற்ற வைத்தல்
பூக்குழி முழுவதும் விறகுகள் சீராக அடுக்கப்படும். வானில் கருடன் வந்து மூன்று முறை வலம் வருவது இங்கு ஒவ்வோர் ஆண்டும் வழக்கமாக நடைபெறக்கூடிய ஒன்றாக உள்ளது. கருடன் வலம் வந்த பின்பே பூக்குழியில் மஞ்சள், பால், வெண்ணெய் ஊற்றப்பட்டு, சூடம் ஏற்றப்பட்டு தீ பற்றவைக்கப்படும். அன்றைய நாள் முழுவதும் பக்தர்கள் நேர்த்திக் கடனாக விறகு, உப்பு, மிளகு, வெண்ணெய் போன்ற பொருள்களைச் செலுத்துவார்கள். அதிகாலை வரை தீ நன்கு எரியும். தீ எரியும் போது இடையிடையே நீண்ட கம்பிகள் மூலம் கங்குகள் சமமாகப் பரப்பிவிடப்படுகின்றன.